**גביע מיטרופה** (**Mitropa Cup**) היה אחד מטורנירי הכדורגל הראשונים שהפגישו קבוצות כדורגל אירופאיות בכירות ממספר מדינות במסגרת בינלאומית.

היסטוריה
--------

### קודם להווסדו

הטורניר הבינלאומי הראשון למועדוני כדורגל הוקם בשנת 1897 בווינה שבאוסטריה. שמו היה "**גביע האתגר**" והוגה הרעיון היה ג'ון גראמליק האב, ממיסדי "מועדון הכדורגל והקריקט של וינה". בתחרות גביע זו השתתפו מועדוני כדורגל מכל רחבי האימפריה האוסטרו-הונגרית, שלא היו נפגשות לולא נוסד הגביע. הטורניר לא היה פתוח לכל הקבוצות באוסטרו-הונגריה, ורוב הקבוצות שהשתתפו היו משלושת הערים: וינה, בודפשט ופראג. גביע האתגר שוחק עד לשנת 1911 והוא נחשב לטורניר שממנו צמח גביע מיטרופה ויורשיו המאוחרים, גביע אירופה לאלופות וליגת האלופות. הזוכה האחרון בטורניר הייתה "וינה ספורט קלאב", אחד ממועדוני הכדורגל הוותיקים ביותר באוסטריה, אשר ברשותו נמצא הגביע עד היום.

### תור הזהב

הרעיון להקמת טורניר גביע אירופי החל לקרום עור וגידים לאחר מלחמת העולם הראשונה, שהביאה להתפרקותה של האימפריה האוסטרו-הונגרית. עיקר הרעיון היה להפגיש קבוצות ממדינות מרכז אירופה, שכן באותה תקופה הן היו קבוצות הכדורגל המובילות. בתחילת שנות ה-20 הציגו מדינות אלה, לראשונה כמדינות עצמאיות, ליגות כדורגל מקצועניות: אוסטריה החל בשנת 1924, הונגריה ב-1925 וצ'כוסלובקיה ב-1926. במטרה לחזק את הדומיננטיות של מדינות אלה בכדורגל האירופי, ולתמוך כלכלית בקבוצות המקצועניות, הוחלט להציג את גביע מיטרופה בפגישה בוונציה ב-17 ביולי 1927, בהמשך ליוזמה של יושב ראש התאחדות הכדורגל האוסטרית, המאמן היהודי הוגו מייזל. באותו הסכם הוחלט גם על הקמת אליפות אירופה לאומות, שבשונה מגביע האתגר וגביע מיטרופה לא נועדה להיערך בכל שנה. המשחקים הראשונים של גביע מיטרופה נערכו ב-14 באוגוסט באותה השנה.

בתחילה, שתי קבוצות מאוסטריה, מהונגריה, מצ'כוסלובקיה ומיוגוסלביה נכנסו לתחרות שנערכה בשיטת גביע (המפסיד יוצא). הקבוצה הראשונה שזכתה במפעל הייתה ספרטה פראג מצ'כוסלובקיה. בשנת 1929 החליפו קבוצות מאיטליה את הנציגות מיוגוסלביה. ב-1934 הורחבה התחרות לארבע קבוצות מכל מדינה. מדינות נוספות שהוזמנו להשתתף במפעל היו שווייץ בשנת 1936, ורומניה, שווייץ ויוגוסלביה בשנת 1937. אוסטריה פרשה מהמפעל בגלל האנשלוס בשנת 1938. המפעל התקיים בשנת 1939, בפורמט מצומצם של שמונה קבוצות בלבד (שתיים מהונגריה, מאיטליה ומצ'כוסלובקיה ואחת מרומניה וימוגוסלביה).

בשנת 1940 התקיימו דיונים על קיום המפעל, אך לא הושגו הסכמות, על רקע מלחמת העולם השנייה, והמשחקים התקיימו בהשתתפות שמונה קבוצות (שלוש מהונגריה ומיוגוסלביה ושתיים מרומניה) בלבד. באותה שנה הופסקה התחרות לפני משחק הגמר, בו היו אמורות להשתתף פרנצווארוש ההונגרית וראפיד בוקרשט הרומנית, עקב פלישת צבא הונגריה לצפון-מזרח רומניה.

### שקיעה

לאחר מלחמת העולם השנייה חודש המפעל רק בשנת 1952, אך מכאן ואילך איבד מיוקרתו בשל הקמת גביעים אירופאים שונים לקבוצות בכל רחבי אירופה. מה שהיה בעבר מפעל הגביע החשוב ביותר ביבשת, הפך בשנות ה-80 לתחרות בין אלופות ליגות המשנה במדינות מרכז אירופה. ב-1992 סיים את פעילותו. הזוכה האחרונה הייתה קבוצת מיוגוסלביה, בוראץ באניה לוקה, כאשר במשחק הגמר האחרון צפו פחות מאלף צופים.

זוכות
-----

|  |  |  |
| --- | --- | --- |
| 1927 | ספרטה פראג | צ'כוסלובקיהצ'כוסלובקיה צ'כוסלובקיה |
| 1928 | פרנצווארוש | הונגריה (1940–1945)הונגריה (1940–1945) הונגריה |
| 1929 | אויפשט | הונגריה (1940–1945)הונגריה (1940–1945) הונגריה |
| 1930 | ראפיד וינה | אוסטריהאוסטריה אוסטריה |
| 1931 | פירסט וינה | אוסטריהאוסטריה אוסטריה |
| 1932 | בולוניה 1909 |  איטליה |
| 1933 | אוסטריה וינה | אוסטריהאוסטריה אוסטריה |
| 1934 | בולוניה 1909 |  איטליה |
| 1935 | ספרטה פראג | צ'כוסלובקיהצ'כוסלובקיה צ'כוסלובקיה |
| 1936 | אוסטריה וינה | אוסטריהאוסטריה אוסטריה |
| 1937 | פרנצווארוש | הונגריה (1940–1945)הונגריה (1940–1945) הונגריה |
| 1938 | סלאביה פראג | צ'כוסלובקיהצ'כוסלובקיה צ'כוסלובקיה |
| 1939 | אויפשט | הונגריה (1940–1945)הונגריה (1940–1945) הונגריה |
|

**הטורניר לא נערך בין השנים 1940 ו-1954**

|  |  |  |
| --- | --- | --- |
| 1955 | וורוס לובוגו | הונגריההונגריה הונגריה |
| 1956 | וואסס בודפשט | הונגריההונגריה הונגריה |
| 1957 | וואסס בודפשט | הונגריההונגריה הונגריה |
| 1958 | הכוכב האדום בלגרד | יוגוסלביהיוגוסלביה יוגוסלביה |
| 1959 | בודפשט הונבד | הונגריההונגריה הונגריה |
|

**הטורניר לא נערך ב-1960**

|  |  |  |
| --- | --- | --- |
| 1961 | בולוניה 1909 | איטליהאיטליה איטליה |
| 1962 | וואסס בודפשט | הונגריההונגריה הונגריה |
| 1963 | MTK בודפשט | הונגריההונגריה הונגריה |
| 1964 | ספרטה פראג | צ'כוסלובקיהצ'כוסלובקיה צ'כוסלובקיה |
| 1965 | וואסס בודפשט | הונגריההונגריה הונגריה |
| 1966 | פיורנטינה | איטליהאיטליה איטליה |
| 1967 | ספרטק טרנבה | צ'כוסלובקיהצ'כוסלובקיה צ'כוסלובקיה |
| 1968 | הכוכב האדום בלגרד | יוגוסלביהיוגוסלביה יוגוסלביה |
| 1969 | אינטר ברטיסלאבה | צ'כוסלובקיהצ'כוסלובקיה צ'כוסלובקיה |
| 1970 | וואסס בודפשט | הונגריההונגריה הונגריה |
| 1971 | צ'ליק זניקה | יוגוסלביהיוגוסלביה יוגוסלביה |
| 1972 | צ'ליק זניקה | יוגוסלביהיוגוסלביה יוגוסלביה |
| 1973 | טטבאניה באניאז | הונגריההונגריה הונגריה |
| 1974 | טטבאניה באניאז | הונגריההונגריה הונגריה |
| 1975 | אדמירה וואקר | אוסטריהאוסטריה אוסטריה |
| 1976 | אדמירה וואקר | אוסטריהאוסטריה אוסטריה |
| 1977 | וויוודינה נובי סאד | יוגוסלביהיוגוסלביה יוגוסלביה |
| 1978 | פרטיזן בלגרד | יוגוסלביהיוגוסלביה יוגוסלביה |
|

**הטורניר לא נערך ב-1979**

|  |  |  |
| --- | --- | --- |
| 1980 | אודינזה | איטליהאיטליה איטליה |
| 1981 | טטראן פרשוב | צ'כוסלובקיהצ'כוסלובקיה צ'כוסלובקיה |
| 1982 | מילאן | איטליהאיטליה איטליה |
| 1983 | וואסס בודפשט | הונגריההונגריה הונגריה |
| 1984 | אייסנסטאד | אוסטריהאוסטריה אוסטריה |
| 1985 | איסקרה בוגוינו | יוגוסלביהיוגוסלביה יוגוסלביה |
| 1986 | פיזה | איטליהאיטליה איטליה |
| 1987 | אסקולי | איטליהאיטליה איטליה |
| 1988 | פיזה | איטליהאיטליה איטליה |
| 1989 | באניק אוסטראבה | צ'כוסלובקיהצ'כוסלובקיה צ'כוסלובקיה |
| 1990 | איי.אס. בארי | איטליהאיטליה איטליה |
| 1991 | טורינו | איטליהאיטליה איטליה |
| 1992 | בוראץ באניה לוקה | יוגוסלביהיוגוסלביה יוגוסלביה |
|

ראו גם
------

* הגביע הלטיני

קישורים חיצוניים
----------------

ויקישיתוף מדיה וקבצים בנושא **גביע מיטרופה** בוויקישיתוף
* גביע מיטרופה באתר RSSSF

הערות שוליים
------------

1. ↑  ש. בן גבריאל, אוסטריה - פאר הכדורגל האוסטרי של שנות ה-30, דבר, 27 בינואר 1957
2. ↑  אלי אלכסנדרוביץ, ירידת הספורט הצ'כי, הַבֹּקֶר, 1 באוגוסט 1939
3. ↑  האם תערכנה תחרויות מיטרופה קופ?, הַבֹּקֶר, 29 בינואר 1940